Na temelju članka 49. st. 1. Statuta Općine Fužine („Službene novine“ Općine Fužine br. 07/18, 01/20 i 01/21), podnosim Općinskom vijeću slijedeće

**IZVJEŠĆE O RADU ZA PERIOD**

**OD 01.07.2020. DO 31.12.2020. GODINE**

U drugom dijelu godine, odnosno u periodu izvješćivanja Općinskog vijeća za vrijeme od 01.07.2020. do 31.12.2020. godine, kao što je svima poznato, prije svega suočili smo se sa velikom novom krizom uzrokovanom COVIDOM-19. Mjere koje su poduzimane od strane Općine Fužine bile su usmjerene na oslobađanja od plaćanja komunalne naknade i zakupnina poslovnih prostora za one koji su bili najugroženiji i pogođeniji navedenom pandemijom. Isto je rađeno sukladno Odlukama ovoga Općinskog vijeća.

Unatoč navedenoj pandemiji, koja nas je sve skupa pogodila, Općina Fužine izvršavala je sve svoje poslove u zadanim rokovima te nastavila sa radom na ranije započetim projektima i jedan dio radova i okončala.

Završeni su radovi na uređenju odnosno izgradnji nerazvrstane ceste Kraljev jarak, koja je i službeno otvorena 30. listopada 2020. godine. S obzirom da je navedena izgradnja sufinancirana od strane Agencije za plaćanje u poljoprivredi, ribarstvu i ruralnom razvoju, istoj je podnesen i završni zahtjev za isplatu, te će se po dobivanju sredstava zatvoriti kredit koji je korišten u svrhu realizacije navedenoga projekta.

Drugi veliki projekt odnosi se na izgradnju poučne staze oko jezera Lepenice gdje je sva dokumentacija pripremljena za I i II fazu izgradnje. Vrijednost navedenog projekta I faze iznosi 972.457,33 kune s PDV-om, te je isti prijavljen na natječaj Lagur TUNERE-e i cjelokupan iznos je i odobren. II faza projekta Lepenica prijavljen je na natječaj Mjere 8.5.2. Agencije za plaćanje u poljoprivredi, ribarstvu i regionalnom razvoju, čiji rezultati još nisu objavljeni, te će se u realizaciju II faze krenuti po dobivanju pozitivne Odluke Agencije.

Prijavljen je projekat na natječaj pri LAG-u Gorski kotar „Rekonstrukcija krova na Društvenom domu Fužine“, odobrena su nam sredstva te je u tijeku priprema postupka javne nabave za navedene radove u visini od ukupno 810.000,00 kuna.

Također, od projekata realiziran je i pojekt pri PGŽ Fond za Gorski kotar gdje je prijavljeno uređenje fasade na upravnoj zgradi Poslovne zone Lič. Ukupna vrijednost projekta iznosi 180.939,80 kuna, a odobreno je 166.666,00 kuna, te je projekt u potpunosti realiziran.

Sredstva odobrena od Agencije za plaćanje u poljoprivredi za Dječji vrtić dobivena su, te je Općina uspješno zatvorila kreditno zaduženje za isto.

Realiziran je projekt Kino Lič u koji je utrošeno ukupno 500.000,00 kuna, od čega je Općina sudjelovala sa 200.000,00 kuna. Kino Lič u funciji je od 11. studenog 2020. godine kada su prvi i drugi razredi OŠ Fužine imali premijerno prikazivanje crtanog filma.

Radovi na aglomeraciji Općine Fužine – izgradnja sustava javne odvodnje i sanacije vodoopskrbnog sustava započeli su u izvještajnom razdoblju, te su za to vrijeme uspješno završili nekoliko ulica na području Općine (u Vratima ulica Gmajna i dio glavne ceste kroz Vrata, u Fužinama ulica Grbajel i Donje selo od željezničkog mosta do pozicije budućeg UPOV-a, te u Liču ulice Balenska, Potkobiljak, Ulice, dio ulice Lič i Sv. Juraj).

Također, nabavljena su nova igrala za djecu, te su ista postavljena u park „Dr.F.Račkog“, na SRC Gmajni te u centru mjesta Lič.

Sanirani su zidovi na groblju u Liču u prvoj fazi u ukupnom iznosu od 69.987,05 kn.

Izrađen je Idejni urbanistički-arhitektonski projekat za centar Fužine, koji je krajem godine predstavljen zainteresiranoj javnosti, vrijednost rješenja je 97.500,00 kn.

Također je izrađen idejni i glavni projekat pješačkog mosta na Vrelu, za koji se trenutno čeka suglasnost HEP d.d., Zagreb, nakon čega će se zatražiti građevinska dozvola za izgradnju.

Pokrenula se i dokumentacija vezana za idejni projekat proširenja groblja Fužine i to I faza, proveden je parcelacijski elaborat.

Uz sufinanciranje Ministarstva regionalnog razvoja provedena je I faza uređenja parkirališta Čoka na kojemu su uređene pješačke staze i prilazni put ugostiteljskom objektu. Vrijednost investicije je 110.934,00 kn

Proveden je projekat energetske učinkovitosti za 22 obiteljske kuće, gdje je Općina financirala izradu projekta za prijavu za natječaj u visini od 160.000,00 kuna. Neki od prijava realizirani su u drugoj polovici 2020. godine, a neki čekaju odgovarajuće natječaje fonda koji će biti otvoreni tijekom 2021. godine.

U suradnji sa našim komunalnim poduzećem prijavili smo se na natječaj Fonda za zaštitu okoliša i energentske učinkovitosti za nabavu mobilnog reciklažnog dvorišta na kojem smo temeljem ugovora dobili 101.893,75 kn bespovratnih sredstava. Mobilno reciklažno dvorište stiglo je u veljači 2021. godine.

Također, tijekom božićno-novogodišnjih blagdana svim umirovljenicima sa područja Općine koji imaju mirovine manje od 2.500,00 kuna dostavljen je poklon bon koji su mogli iskoristiti u trgovinama na području Općine.

I nadalje, prioritet je Obilaznica Mostići – Donje Selo, gdje je izrađen idejni projekat i ishođena je lokacijska dozvola, izrađen je parcelacijski elaborat, a u tijeku je izrada glavnog projekta i procjena vrijednosti zemljišta nakon čega ćemo zatražiti izdavanje građevinske dozvole za taj, za Općinu i naselje Fužine, vrlo bitan projekat.

Nakon donošenja VII Izmjena i dopuna Prostornog plana Općine Fužine, a temeljem ukazanih zahtjeva i potreba, pokrenut je i postupak Izrade Urbanističkog plana uređenja Poslovne zone Vrata 1 (K11) (UPU 2). Pokrenuti su i postupaci izmjene Urbanistčkog plana uređenja UPU 11 - V Ždrelu, te UPU 1 – uređenje naselja Fužine, za navedene planove provedeni su postupci procjene utjecaja na okoliš, te se u suradnji sa Izrađivačima plana radi na prijedlogu nacrta svih planova.

Od vrlo bitnih stvari bitno je napomenuti da je u proteklom periodu, zajedno sa drugim gradovima i općinama Gorskog kotara uspješno završen projekt osnivanja Turističke zajednice Gorskog kotara.

I na kraju ovog izvješća, ostaje mi i dalje iskazati zahvalnost svim onim vijećnicima koji su aktivno sudjelovali u radu vijeća te se nadam i nadalje dobroj suradnji na korist cijeloj Općini Fužine.

KLASA: 022-05/20-07/01

URBROJ: 2112/03-02-21-02

Fužine, 15. 03. 2020. godine

Općinski načelnik

David Bregovac

Dostaviti:

* predsjedniku Općinskog vijeća
* pismohrana.